NORAKSTS

|  |  |
| --- | --- |
| 25.03.2021. | Nr.4/1 |

###### JELGAVAS PILSĒTAS PAŠVALDĪBAS IZGLĪTĪBAS IESTĀDES “JELGAVAS 6.VIDUSSKOLA” ĪSTENOTĀS IZGLĪTĪBAS PAKĀPES UN IZGLĪTĪBAS IESTĀDES NOSAUKUMA MAIŅA

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, I.Bandeniece, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, G.Kurlovičs, L.Zīverts, A.Rublis), **PRET –** nav, **ATTURAS – 1** (A.Eihvalds),

Jelgavas pilsētas izglītības attīstības stratēģija 2019. – 2025.gadam (apstiprināta ar Jelgavas pilsētas domes 2019.gada 28.februāra lēmumu Nr.2/11) (turpmāk – stratēģija) paredz Jelgavas pilsētas pašvaldības izglītības iestāžu tīkla sakārtošanu, lai sekmētu efektīvu, ilgtspējīgu, kvalitatīvu izglītības pakalpojumu pieejamību Jelgavā, uzlabotu izglītības infrastruktūras un materiāli tehniskās bāzes nodrošinājumu un veicinātu pieejamo resursu koordinētu un mērķtiecīgu izmantošanu. Saskaņā ar stratēģiju 2021./2022.mācību gadā tiek izveidota bilingvāla pamatskola upes labajā krastā uz esošās Jelgavas pilsētas pašvaldības izglītības iestādes “Jelgavas 6.vidusskola” bāzes, Loka maģistrālē 29, Jelgavā, tādējādi sabalansēti attīstot mazākumtautību izglītību Jelgavas pilsētas teritorijā (abos upes krastos).

Ņemot vērā minēto, saskaņā ar likuma „Par pašvaldībām” 15.panta pirmās daļas 4.punktu, Izglītības likuma 23.panta otro daļu, 26.panta pirmo daļu, Vispārējās izglītības likuma 7.panta otro daļu un Jelgavas pilsētas izglītības attīstības stratēģiju 2019. – 2025.gadam,

**JELGAVAS PILSĒTAS DOME NOLEMJ:**

1. Ar 2021.gada 1.jūliju mainīt Jelgavas pilsētas pašvaldības izglītības iestādes “Jelgavas 6.vidusskola” īstenoto izglītības pakāpi no vidējās izglītības uz pamatizglītību un piešķirt izglītības iestādei nosaukumu Jelgavas pilsētas pašvaldības izglītības iestāde “Jelgavas Pārlielupes pamatskola”.
2. Jelgavas pilsētas pašvaldības izglītības iestādes “Jelgavas 6.vidusskola” direktoram līdz 2021.gada 30.aprīlim iesniegt apstiprināšanai Jelgavas pilsētas domē Jelgavas pilsētas pašvaldības izglītības iestādes “Jelgavas Pārlielupes pamatskola” nolikumu.
3. Lēmums stājas spēkā nākamajā dienā pēc saskaņojuma saņemšanas no Izglītības un zinātnes ministrijas.

 Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 25.martā